कैफी आजमी एकेडमी में आयोजित दो सत्रीय सम्मेेलन के मुख्यवक्ता के बतौर वरिष्ठ पत्रकार अनिल चमड़िया ने कहा कि दलितों और मुसलमानों के खिलाफ बढ़ती हिंसा की वजह इन समुदायों में बढ़ती राजनीतिक जागरूकता है। इस जागरूकता से सरकारें जब डरती हैं तो हिंसा का सहारा लेती हैं। उन तबकों के खिलाफ कभी काले कानून बनाए जाते हैं तो कभी उनके छात्रों की स्काॅलरशिप राकने की रणनीति अपनाई जाती है। भाजपा सरकार यही कर रही है। अनिल चमड़िया ने कहा कि सामाजिक न्याय का मतलब सिर्फ आरक्षण और सत्ता में भागीदारी नहीं होती। इसका मतलब एक समतामूलक समाज निमार्ण होता है। अब तक कि सामाजिक न्याय की धारा की पार्टियां इसमें विफल रही हैं। इसीलिए इन तबकों से नए नेतृत्व का उभार हो रहा है जिससे भाजपा डरी हुई है। उन्होंने कहा कि जब सांप्रदायिक हिंसा होगी तब जातीय हिंसा भी होगी। इसलिए जातिवाद के खिलाफ संघर्ष को साम्प्रदायिकता कि खिलाफ भी होना ही होगा।